En liten (ca. 4,5 millimeter), avlang og litt flat, blind, rødbrun løpebille. Kroppen har en del lange, utstående børstehår langs sidene. Hodet er rundet, litt lengre enn bredt uten fasettøyne, kjevene slanke og rundt halvparten så lange som resten av hodet. Antennene er litt over halvparten så lange som kroppen. Pronotum er hjerteformet, noe lengre enn bredt, med en fin midfure. Dekkvingene er jevnbrede med fine punktstriper.